ארטפורט

ארטפורט הוא מרכז אמנות, שבמרכזו תוכנית רזידנסי (שהות אמן) לאמנים פלסטיים, שהוקם בתל אביב-יפו בשנת 2012.

מאז שנת 2013 מנהלת את ארטפורט ורדית גרוס.

תיאור
ארטפורט הוא מרכז אמנות ללא מטרות רווח ובית לתוכנית הרזידנסי הגדולה והמובילה בישראל. הוא הוקם בשנת 2012 על ידי ג'ייסון אריסון, יו"ר הקרן המשפחתית ע"ש תד אריסון.

המתחם מאפשר את פעילותם של כ-6 אמנים ישראלים בכל שנה, באמצעות מלגות וסדנאות עבודה. התוכנית מעניקה לאמנים למשך שנה סטודיו, מלגה חודשית, ליווי אישי ותמיכה בפרויקטים ותערוכות. במקביל לתוכנית הישראלית קיימת תוכנית אמנים בינלאומית, במסגרתה מתארחים אמנים ואוצרים בינלאומיים לתקופה של עד שלושה חודשים.

בשנת 2020 כתגובה למשבר הקורונה נוספה בארטפורט תוכנית חדשה לאמנים ישראליים המתגוררים מרחק 100 ק"מ מתל אביב ולאמנים ישראלים הגרים בחו"ל, השוהים בדירות האירוח של האמנים הבינלאומיים.

לצד תוכנית הרזידנסי פועלת בארטפורט גלריה לאמנות המארחת תערוכות קבוצתיות של אמני התוכנית ושל אוצרים עצמאיים ותוכנית אירועים הכוללת הרצאות, שיחי אמן הקרנות ועוד. החל משנת 2014 מתקיים בארטפורט יריד ספרי אמן, המשמש כפלטפורמה המרכזית בישראל להצגת ומכירת ספרי אמן. בשנת 2022 הוצג בו לראשונה בישראל פסטיבל סרטי אמנים. ארטפורט פועל כמרכז אמנות ומתקיימות בו סדנאות, הרצאות והקרנות, כמו גם עבודה על פרויקטים במרחב הציבורי האורבני.

בין השנים 2012 ל-2017 שכן ארטפורט בדרך בן צבי בדרום תל אביב במתחם שאכלס קודם לכן מחסנים של חברת בזק. באוגוסט 2017, עם סגירת מתחם בזק, הפסיק ארטפורט את פעילותו במתחם בדרך בן צבי וביוני 2019 הוא נפתח מחדש בבנין בן שלוש קומות ברחוב העמל 8 (פינת המנור 10) בדרום תל אביב.

 אמני התוכנית 

 התוכנית הישראלית 
בין האמנים שהשתתפו בתוכנית הישראלית למשך שנה שלמה נמנים:

מחזור ראשון (2012-2013): עינת עמיר, עידו מיכאלי, יאיר פרץ, רונית פורת, רפרם חדד, אוצרת: מעין שלף.

מחזור שני (2013–2014): בוריס אויכרמן, גיא פיטשון, נבט יצחק, נועה גור, ליאור גריידי, אוצר: רני לביא.
ממוזער|מתחם ארטפורט הישן ברחוב בן צבי 55 תל אביב, 2012-2017
מחזור שלישי (2014–2015): תנועה ציבורית (דנה יהלומי), נטליה זורבובה, הינדה וייס, רון עמיר, גיא גולדשטיין, ציון אברהם חזן.

מחזור רביעי (2015-2016): דוד עדיקא, תמיר צדוק, מיכל בראור, הילה טוני נבוק, אלעד רוזן, נעמה ערד.

מחזור חמישי (2016-2017): גבי קריכלי, דרור דאום, פאטמה שנאן, ליהי תורג'מן, יערה צח, גילי אבישר.

מחזור שישי (2019-2020): דור זליכה לוי, רות פתיר, גיל יפמן, אלה ליטביץ, יעל פרנק, חליל בלבין ומרב קמל.

מחזור שביעי (2020-2021): כרם נאטור, שחר יהלום, תכלת רם, רועי כהן, שי-לי הורודי, אמיר יציב.

מחזור שמיני (2021–2022): קרן גלר, להלי פרילינג, מעיין אליקים, תומר דקל, נרדין סרוג'י, אנה וילד.

מחזור תשיעי (2022-2023): הלל רומן, לי נבו, אירה אדוארדובנה, יעל אפרתי, אבנר פינצ'ובר, חן כהן.

מחזור עשירי (2023-2024): רותי דה פריס, אסתר שניידר, אסף אלקלעי, אורי זמיר, משה רואס, טל אלפרשטיין.

מחזור אחד-עשר (2024-2025): טליה קינן, אלכסנדרה צוקרמן, דניאל קיצ'לס, חביב קפצון, אורי וויינשטיין, נועה שוורץ

מחזור שנים-עשר (2025-2026): רועי מנחם מרקוביץ', נועה יפה, יונתן עומר מזרחי, יסמין דייוויס, נעמה רוט

 התוכנית הבינלאומית 
בין האמנים והאוצרים שהשתתפו בתוכנית הבינלאומית (מספר חודשים) נמנים:

תמרה מויזס , אולריך ווגל , ג'ני ברוקמן , שמעון אטי , פנג לו, ג'וסף דל פסקו , ג'ורדן נסאר , אניסה טואטי, שורוק רייש , אסתר קלאס, אגוסטס סראפינאס, יבגני גוסיאטינסקי, אבסה מירוואלי, ונינה סרצ'ינו, מאיה שוויצר, לאון כהנא והילי פרלסון.

 רזידנסי קצר מועד 
בנוסף לתוכנית השנתית לאמנים ישראלים, קיימת גם תוכנית קצרת מועד, הן לישראליים המתגוררים בישראל והן לכאלו המתגוררים מחוצה לה. בין האוצרים והאמנים שהשתתפו בתוכנית: אדם רבינוביץ, רועי מרדכי, נטע וייזר, שבתאי פינצ'בסקי, רימה ארסלנוב, הדס אמסטר, בן הגרי, נעם אלון, ירדן שטרן, שירן יצהרי, אורית סימן-טוב, אפרת חכימי, נועה גיניגר, ניתאי חלופ, אסף גרובר, דנה ונציה, גילי לביא, גיא ברילר, רחל לויאן, מעיין שחר, קרן בנבנישתי, טלי קרן, גל ניסים, אורלי סבר ומריה סאלח מחאמיד.

 תערוכות 
בין התערוכות שהוצגו בארטפורט:
 נונפיניטו - תערוכה המתקיימת מדי שנה, החל משנת 2013 ועד 2025, עם סיום תוכנית הרזידנסי הישראלית השנתית. מטרתה לאפשר הצצה לפרויקטים שנרקמו בתוכנית במהלך השנה.
 2013 - תנאי חיים - עשרים שנה של אמנות מעורבת חברתית. גרסה מקומית לתערוכה הבינלאומית Living As Form. אוצרות: ורדית גרוס, סיגל ברניר ויעל מוריה קליין.
 2014 - המסתננים - תערוכה שעוסקת בנושאי פליטות בהקשר המקומי והבינלאומי. אוצרת: מעין שלף
 2014 - משחקים באש - תערוכה שעסקה בעידן האנתרופוקן. אוצרת: רוקסנה פביוס
 2015 - The Urburb - תערוכה אודות תהליך הפרברים בישראל. אוצרים: אורי שלום, רועי ברנד וקרן יעלה גולן
 2015 - שמיים משוחררים - תערוכה שעוסקת בשימוש האזרחי בכטב"מים. אוצרים: יעל מסר וגלעד רייך
 2016 - נקודת מגוז - אודות מדינת הלאום. אוצרת: אור תשובה
2017 - הצעות לסדר - על הקשר בין משפט לאמנות. אוצרים: אבי פלדמן וורדית גרוס
2019 - בחזרה לארטפורט - תערוכת בוגרי התוכנית לרגל הפתיחה המחודשת בבנין ברחוב העמל 8 בתל אביב. אוצרת: ורדית גרוס
2019 - גבי קריכלי לא מאמין - תערוכת יחיד לבוגר תוכנית הרזידנסי גבי קריכלי, המתמקדת בשדה טבק שהקים בסטודיו שלו במתחם ארטפורט. אוצרת: ורדית גרוס
2019 - אמא בשלי לי מיץ גנבים - תערוכת אמני תוכנית הרזידנסי שנקוצת המוצא שלה היא קוד מורס. בהשתתפות: דור זליכה לוי, גיל יפמן, אלה ליטביץ, יעל פרנק, רות פתיר, מרב קמל וחליל בלבין. אוצרת: ורדית גרוס
2020 - ברוכים הבאים ליפו - תערוכה לשלושה אמנים ותיקים הפועלים ביפו. בהשתתפות: אורי אליעז, נחום ענבר וסופי יונגרייז. אוצרת: ורדית גרוס.
2020 - קווי ראייה - תערוכה שכל העבודות בה מתחילות מפילם 16 מ"מ. בהשתתפות: ניר עברון, איתן וסירה, ג'סיקה רינלנד, שרה שוויינר, אדוארד דיקאם. אוצר: גלעד רייך.
2021 - חוץ ממני - תערוכה זוגית משותפת של האמניות נעמה ערד ותכלת רם. אוצרת: ורדית גרוס
2021 - סמיכות - שתי תערוכות יחיד לאמניות אורלי סבר ומריה סאלח מחאמיד. אוצרת: ורדית גרוס
2021 - פני מזרח מאדימין - תערוכת יחיד לבוגרת תוכנית הרזידנסי הינדה וייס. אוצרת: ורדית גרוס
2022 - טעויות העתיד וכיבוד קל - תערוכת יחיד לבוגר התוכנית גיא גולדשטיין. אוצרת: ורדית גרוס
2022 - אישונים מתרחבים בחושך - תערוכת יחיד למעיין שחר. אוצרת: נעמה הנמן
2022 - וסיפורים אחרים - תערוכת יחיד לניתאי חלופ. אוצר: נעמה הנמן
2023 - ערד - תערוכת יחיד לבוגרת התוכנית נטליה זורבובה. אוצרת: ורדית גרוס
2023 - צבא של מאה שרירים - תערוכת יחיד לצמד אפי ואמיר. אוצרת: ורדית גרוס
2023 - בארץ זו, באדמה זו - תערוכה קבוצתית בהשתתפות גיא גולדשטיין, דור גז, ליאור גריידי, רלי דה פריס, אלה ליטביץ, דן סטוקהולם, טל שוחט. אוצרת: סוואנה גורטון
2023 - יותר ממספיק - תערוכה קבוצתית מנקודת מבט קווירית בהשתתפות ינון אביאור, פאינה גאורגייש פייגין, דנה וינגרט, עודד יונס, נגה אור-ים, שיר כהן, רגב עמרני ולילה קלינגר. אוצר: ירדן שטרן
2024 - מלאכת התרגום - תערוכת יחיד לעידו מיכאלי. אוצרת: ורדית גרוס
2024 - לימבו - תערוכת יחיד ליאיר פרץ. אוצרת: ורדית גרוס

קישורים חיצוניים



ארטפורט, חמש השנים הראשונות - סרטון וידאו על ארטפורט במתחם בן צבי בתל אביב
ריאיון עם מנהלת התוכנית ורדית גרוס במגזין דוט ארט



הערות שוליים

*
קטגוריה:תל אביב-יפו: גלריות לאמנות
קטגוריה:דרך בן צבי
קטגוריה:ישראל: ארגוני תרבות
קטגוריה:אמנות פלסטית